SCBAM รับรางวัล “บลจ.ยอดเยี่ยมแห่งปี”
SCBAM รับรางวัล “บลจ.ยอดเยี่ยมแห่งปี”
SCBAM รับรางวัล “บลจ.ยอดเยี่ยมแห่งปี”
15 ธ.ค. 2563

นายณรงค์ศักดิ์ ปลอดมีชัย ประธานเจ้าหน้าที่บริหาร และนายอาชวิณ อัศวโภคิน ประธานเจ้าหน้าที่บริหารการตลาด บริษัทหลักทรัพย์จัดการกองทุน ไทยพาณิชย์ จำกัด รับมอบรางวัลบริษัทหลักทรัพย์จัดการกองทุนยอดเยี่ยมแห่งปี 2562 (Best Asset Management Company Award 2019) ซึ่งนับเป็นรางวัลสูงสุดในกลุ่มบริษัทจัดการกองทุน จากการประกาศผลรางวัลในงาน SET Awards 2020 จัดโดยตลาดหลักทรัพย์แห่งประเทศไทย ร่วมกับวารสารการเงินธนาคาร ซึ่งรางวัลดังกล่าวสะท้อนให้เห็นถึงความเป็นเลิศในการบริหารจัดการกองทุนที่ดีเยี่ยม ผ่านแนวทางการปฏิบัติให้เกิดประสิทธิภาพทั้งการบริหารกองทุนให้มีผลการดำเนินงานที่ดีอย่างยั่งยืน
อีกทั้งเป็นส่วนหนึ่งของความสำเร็จที่จะบรรลุเป้าหมายการเป็นบลจ.ที่ได้รับความไว้วางใจสูงสุด หรือ The Most Trusted Asset Management Company โดยมีดร.ภากร ปีตธวัชชัย (ซ้าย) กรรมการและผู้จัดการตลาดหลักทรัพย์แห่งประเทศไทย และนายสันติ วิริยะรังสฤษฎ์ (ขวา) ประธานบรรณาธิการวารสารการเงินธนาคาร เป็นผู้มอบรางวัล ณ อาคารตลาดหลักทรัพย์แห่งประเทศไทย เมื่อวันที่ 15 ธ.ค. 2563 นี้